Aprobat

prin Hotărîrea Guvernului nr. \_\_\_

din \_\_\_\_\_\_\_\_\_\_\_\_\_\_\_\_ 2017

**Planul sectorial anticorupție în domeniul protecției mediului**

**pentru anii 2018 -2020**

* 1. **Descrierea problemelor**

Odată cu publicarea Hotărârii Parlamentului privind aprobarea Strategiei naționale de integritate și anticorupție pentru anii 2017-2020, s-a identificat și necesitatea de a acționa și pe domeniile sectorului public, unul dintre care este ***domeniul protecției mediului***. În sectorul *protecția mediului și utilizarea rațională a resurselor naturale* (în continuare *sectorul de mediu*), corupția servește intereselor private ale unor funcționari și persoane juridice prin lezarea cetățenilor în dreptul la un mediu sănătos, acordarea frauduloasă a dreptului de folosință asupra resurselor naturale și repartizarea ineficientă/defectuoasă a fondurilor financiare pentru protecția mediului și restabilirea calității acestuia.

Corupția în *sectorul de mediu*poate apărea în cazul tranzacțiilor de atribuire în folosință / arendă a resurselor naturale (fondul forestier, fondul funciar, fondul apelor, resursele minerale), la nivelul de dezvoltare a politicilor de mediu și a cadrului legislativ, în procesul de implementare a programelor de mediu, la etapa de emitere a permiselor (autorizații, certificate, notificări, acorduri, coordonări etc.), la etapa de raportare a folosirii resurselor naturale în baza actelor permisive, la etapa de control și supraveghere.

Fundamentul apariției corupției în *sectorul de mediu* constă în conflictul dintre **interesele private** în valorificarea resurselor naturale (resurse minerale utile, apă, sol, pădure, floră și faună sălbatică etc.) și necesitatea de investiții în tehnologii și metode de producere prietenoase mediului, pe de o parte, și **interesul public** în asigurarea unui habitat sănătos, pe de altă parte.

**Cauzele** apariției corupției în domeniul mediului sunt:

* persistența implicării politice în procesul de gestionare a domeniului de mediu;
* legislație incompletă și învechită, caracterizată de ambiguitate;
* coexistența atribuțiilor de reglementare și de control în cadrul aceleiași instituții;
* nivel scăzut de dotare tehnică;
* nivel scăzut de transparență;
* insuficiența de cadre/de profesioniști în domeniul mediului.

**Probleme identificate:**

***Presiuni asupra procesului de elaborare a documentelor de politici și cadrului legislativ.*** În procesul de intervievare a fost conturată o problemă caracterizată prin faptul că grupuri de indivizi ori companii din domeniul atât public, cât și privat influențează procesul de elaborare, pentru avantaje personale sau stopează dezvoltarea cadrului legislativ și politic. Acest fenomen este rezultatul netransparenței și imperfecțiunii cadrului legislativ la capitolul transparență și responsabilitate. Un al motiv, fiind legăturile directe dintre agenții economici şi reprezentanții legiuitorului, ceea ce duce ca plățile de mediu să fie anulate sau diminuate în favoarea agenților economici fără a se țină cont de impactul negativ asupra mediului *(poluarea mediului, exploatare abuziva, distrugerea habitatelor, etc.*).

De obicei, statele în tranziție, inclusiv Republica Moldova, acordă domeniului mediului o poziție net inferioară în lista priorităților politice. Liderii politici sunt gata să sacrifice calitatea factorilor de mediu (aerului, apei, sol, pădurile etc.) în favoarea intereselor economice și politice pe termen scurt și mediu *(exemple din domeniul legislației privind sectorul substanțelor chimice, în special legislația în domeniul azbestului sau cel cinegetic, protecția aerului, gestionarea deșeurilor, organismele modificate genetic, importul/înmatricularea automobilelor etc.).*

La nivel local situația este dualista, pe de o parte presiunii politice sunt supuse autoritățile publice locale în procesul de gestionare / folosire a resurselor aflate în limitele UAT, pe de altă parte acestea pot folosi relațiile politice pentru a-și “soluționa” interesele, motivul fiind nivelul foarte jos de transparență decizională la nivel local, cadrul legislativ imperfect şi mușamalizarea încălcărilor procedurilor de achiziții publice.

***Austeritatea bugetară.*** Documentele de politici locale și naționale în domeniul mediului au un suport financiar din partea statului foarte redus, implementarea acestora se face în special cu susținerea financiară a donatorilor străini. Deși sistemul de colectare a mijloacelor financiare din taxa pentru poluare există și, începând cu ianuarie 2017, calcularea acesteia se face în mod electronic, iar modul de gestionare a banilor colectați este unul planificat prin intermediul Legii bugetului pe anul curent, şi este orientat pe implementarea programelor din domeniul mediului, totuși nivelul scăzut de transparență şi incertitudinea în luarea deciziilor de finanțare în cadrul Consiliului de Administrare al Fondului Ecologic Național rămâne a fi un factor de risc pentru dezvoltarea corupției. Pe parcursul activității acestuia, au fost realizate mai mute investigații, dintre care menționăm Raportul auditului Curții de Conturi[[1]](#footnote-1) asupra regularității managementului financiar în Ministerul Mediului și Fondul Ecologic Național, recomandările înaintate au fost parțial realizate, lăsând spațiu de “manevre” frauduloase. O altă cauză a acestei probleme este, imperfecțiunea cadrului legislativ existent și faptul că modul de funcționare a Fondului Ecologic Național nu este clar reglementat (Legea 1515/1993 și alte acte din domeniul mediului reglementează funcționalitatea Fondului, pe când Legea finanțelor publice și responsabilității bugetar-fiscale nr. 181 din 25.07.2014 se ghidează de principiul universalității[[2]](#footnote-2)).

***Suprapunerea funcțiilor în cadrul unei și aceleași structuri.*** Starea actuală în domeniul mediului constă în faptul că funcțiile autorităților publice din acest sector nu sunt strict separate pe domenii: funcția de elaborare/promovare a politicilor de mediu, funcția de reglementare, funcția de control și funcția operațională. De exemplu, Ministerul Agriculturii, Dezvoltării Regionale și Mediului are funcția de elaborare a politicilor în domeniul mediului și, totodată, funcția de eliberare a actelor permisive (cum ar fi autorizația de gestionare a deșeurilor, acordurile pentru importul/exportul de animale și plante sălbatice, permisele CITES), de efectuare a evaluării impactului asupra mediului pentru activitățile economice cu impact semnificativ asupra mediului (cu eliberarea acordului de mediu). O astfel de suprapunere de funcții se observă și în cadrul Inspectoratului pentru Protecția Mediului, care deține funcții de reglementare (efectuează expertiza ecologică, eliberează acte permisive), aprobă formularele statistice prezentate de agenții economici, care sunt de bază la calcularea plăților pentru poluarea mediului şi /sau identificarea prejudiciului cauzat mediului, totodată, efectuează controlul de stat de mediu al activității de întreprinzător. Suprapuneri de funcții sunt identificate și în cadrul Serviciului Piscicol, al Agenției „ Moldsilva” și alte structuri de mediu.

Deși este adoptată inițiativa legislativă privind concentrarea funcției de autorizare (eliberarea actelor permisive prin intermediul ghișeului unic) în cadrul unei singure instituții de mediu – Agenția de Mediu, este foarte importantă crearea și consolidarea tehnico-materială a acesteia.

O altă problemă contradictorie identificată în domeniul mediului constă în faptul că ***interesele de protecție a mediului și cele de gestionare economică a resurselor naturale sunt*** ***concentrate în mâinile statului, uneori chiar în cadrul uneia și aceleiași instituții*** , ceea ce permite influența factorului politic și ierarhic în gestiunea resurselor naturale. Astfel de cazuri sunt întâlnite în domeniul silvic, unde autoritatea publică Agenția „Moldsilva”, este fondatoare a 21 de întreprinderi de stat în domeniul silviculturii, precum și în domeniul gestionării resurselor de apă unde Agenția “Apele Moldovei” este și fondatoare a 12 Întreprinderile de stat în domeniul irigării.

# *Lipsa reglementărilor moderne privind procedurile tehnice de efectuare a controlului de mediu.* În anul 2016, Legea 131/2012 *privind controlul de stat asupra activității de întreprinzător* a suportat modificări esențiale, însă în domeniul mediului a fost lăsat spațiu de interpretare neuniformă referitor la realizarea controlului. Prin urmare, este important să fie elaborate reglementări, instrucțiuni sau metodologii privind organizarea și desfășurarea inspecției de mediu, cu clarificarea tuturor temeiurilor, etapelor și metodelor de control. În contextul integrării aspectelor de mediu din *Acquis-ul Comunitar*, ar fi bine să fie preluate și transpuse în legislația națională *Recomandarea Parlamentului European și a Consiliului din 4.04.2011 și Recomandarea 2001/331/CE* de stabilire a unor criterii minime pentru inspecțiile de mediu în statele membre.

***Sisteme învechite de evidență a elementelor de mediu.*** Resursele naturale din RM (fondul forestier, resursele minerale utile, resursele de apă, sol, zonele verzi ale localităților urbane și rurale, fâșiile de protecție a corpurilor de apă, flora și fauna RM etc.) sunt monitorizate în limita capacităților tehnice și umane disponibile. În majoritatea cazurilor nu există sisteme de evidență electronice precum cadastre, baze de date, ajustate la cerințele tehnice de monitorizare de mediu. Acest fapt duce la lipsa informației de ultimă oră privind starea, amplasamentul, calitatea etc. acestora, respectiv creează spații de manipulare în procesul de autorizare a folosirii resurselor naturale, la amenajarea teritoriului și în controlul asupra gestionării cu aceste resurse.

Lipsa informației privind sursele de poluare, din cauza inexistenței unui sistem informațional de mediu integrat duce la „pierderea din vizor” în procesul de autorizare, raportare și control a acelor întreprinderi care intenționează să capete un profit rapid, fără respectarea cerințelor de mediu. Astfel de situații, în special se întâlnesc în procesul de reamenajare a fostelor unități industriale și agroindustriale, abandonate în urma procesului de privatizare din anii 1990, menționări colectate în discuțiile duse cu reprezentanții sectorului asociativ de mediu.

***Nivel jos de transparența decizională.*** Deși toate instituțiile din domeniul mediului sunt în procesul de implementare a *Legii 239/2008 privind transparența în procesul decizional,* această implementare este una mai mult formală. Sistemul de eliberare a actelor permisive și sistemul de raportare privind realizarea activităților pentru care s-au eliberat autorizații nu sunt transparente. Trebuie de menționat că pe parcursul ultimilor ani relațiile cu sectorul asociativ de mediu sunt constructive și lucrative, totuși din cauza debursărilor modeste de resurse financiare orientate în domeniul mediului prin intermediul asociațiilor necomerciale, acestea din urmă sunt mai puțin active orientându-se spre alte sectoare mai bine plătite.

***Număr mic de profesionaliști în domeniul mediului***. Din cauza sistemului de salarizare modest al funcționarilor și procesul îndelungat de stagnare a modernizării sistemului de mediu, în ultimii ani s-a observat o reducere considerabilă a studenților înscriși la facultățile din acest domeniu. Mai mult, după absolvire aproximativ 20% *(date neoficiale, prelevate din discuțiile cu profesorii de la USM)* se încadrează în câmpul muncii în baza meseriei dobândite. Acest fapt, a adus la suplinirea modestă a funcțiilor în autoritățile de stat de mediu de nivel central și local, sau a creat sistemul de “nepotism” la angajarea în funcție *(ex. domeniul silvic)*. La fel, a contribuit la lipsa specialiștilor de mediu în cadrul întreprinderilor și nedezvoltarea companiilor de consultanță ce prestează servicii în domeniile relevante mediului (de exemplu pentru efectuarea: auditului ecologic, calcularea ELA de poluanți pentru activitatea economică, consultarea în întocmirea rapoartelor de mediu, în calcularea taxei de poluare, efectuarea evaluărilor de mediu, elaborarea și monitorizarea planului de management de mediu etc). Soluțiile identificate pentru acoperirea acestor lacune sunt serviciile care sunt acordate de agenții economici contra plată, sunt acordate neoficial de către unii inspectori, sau se abandonează această cerință.

***Exploatarea necontrolată a resurselor naturale.*** În lipsa unor decizii de guvernanță eficiente și oportune, nu se aplică principiile dezvoltării durabile, fapt ce generează exploatarea necontrolată a subsolului, pădurilor și apelor, reglementarea incoerentă a resurselor neregenerabile, utilizarea haotică a lor, toate acestea duc la epuizarea continuă a resurselor naturale. Ministerul Mediului, a întreprins unele acțiuni de elaborare şi perfecționare a mecanismelor juridice la exploatarea resurselor minerale şi celor naturale totodată, acestea nefiind realizate integral. Lipsa unei abordări de gestionare integrată în domeniul resurselor minerale şi cele naturale nu asigură premise pentru creșterea eficientă a utilizării resurselor ca materie primă și bogăție națională în contextul dezvoltării economice a statului. Cele relatate sunt cauzate atât de activitatea necorespunzătoare a autorităților relevante, cât și de inactivitatea Comisiei de stat pentru rezervele de substanțe minerale utile, precum și a Consiliului tehnic - științific pe lângă AGRM, care au contribuit puţin la elaborarea cadrului normativ-juridic și n-au promovat politici unice de aplicare prioritară a metodelor progresiste de explorare şi evaluare a rezervelor minerale utile.

În Tabelul de mai jos sunt prezentate atît domeniile vulnerabile la corupție, cît și instrumente adecvate și eficiente de combatere a corupției:

|  |  |  |
| --- | --- | --- |
| ***Nivelul de corupere*** | ***Domeniile vulnerabile la corupție*** | ***Instrumente anti-corupție*** |
| *Corupție de nivel înalt* | Dezvoltarea documentelor de politici şi cadrului legislativ în domeniul mediului şi folosirii resurselor naturale | Acțiuni de Lobby pentru reforme: transparență, responsabilitate, împuternicirea cetățenilor:   * Grupuri de observatori; * Supraveghere publică; * Dialog public-privat; * Raportarea investigativă; * Campanii de sensibilizare a publicului. |
| *Corupție de nivel mediu* | Distribuirea și desemnarea resurselor naturale și a teritoriilor pentru utilizarea acestora (inclusiv prin achiziții publice).  Acte permisive - emiterea de autorizații și alte acte pentru utilizarea diferită a teritoriilor și a resurselor naturale și exploatarea amplasamentelor industriale, inclusiv a autorizațiilor de emisii și de gestionare a deșeurilor menajere solide.  Evaluări de mediu (inclusiv evaluarea impactului asupra mediului, expertiza ecologică) | Implementarea de proceduri (simplificarea procedurilor, transparență cu mecanismele de control încorporate)   * Reglementări directe pentru minimizarea discreției și sporirea transparenței și responsabilității ; * Standarde și cerințe justificate care trebuie aplicate în sistemul de autorizare; * Stabilirea unui sistem integrat de informare privind mediul, care să permită luarea unor decizii adecvate în materie de politici, raportarea și accesul publicului la informație; * Grupuri de observatori; * Rapoarte de investigație; * Grupuri de interese; |
| *Corupție de nivel jos* | Asigurarea implementării legislației (inspectorat și agenții de implementare)  (1) inspecții pentru protecția mediului şi agenția de mediu (efectuarea evaluării impactului asupra mediului) prin aplicarea de standarde corespunzătoare și  (2) atragerea la răspundere pentru fraudare, cum ar fi, de exemplu, braconaj, exploatare forestieră ilegală, emisii peste limite admisibile etc. | Re-ingineria proceselor (proceduri raționalizate și transparente cu integrarea mecanismelor de control)   * Aplicarea consolidată și mai eficientă; * Trecerea la un sistem de inspectare bazat pe analiza riscurilor, cu o metodologie solidă și proceduri pentru planificarea și efectuarea controlului; * Sistem de stimulare / recompensă; * Grupurile părților interesate și educația; * Grupuri de inspecție independente. |

**II. Obiectivul și priorități anticorupție în domeniul protecției mediului**

La baza stabilirii obiectivelor anticorupție pentru sectorul protecția mediului a stat obiectivul 16 de dezvoltare durabilă al ONU și țintele specifice acestui obiectiv:

* *Reducerea substanțială a corupției și mituirii în toate formele (16.5);*
* *Dezvoltarea unor instituții eficiente, responsabile şi transparente la toate nivelurile (16.6);*
* *Asigurarea unui proces decizional receptiv, incluziv, participativ şi reprezentativ la toate nivelurile (16.7);*
* *Promovarea şi aplicarea unor legi şi politici nediscriminatorii pentru o dezvoltare durabilă (16.b).*

**Obiectivul general anticorupție pentru sectorul protecția mediului este:**

Dezvoltarea integrității, a responsabilității, a transparenței și a rezistenței față de riscurile de corupție în domeniul protecției mediului și folosirii resurselor naturale a a funcționarilor publici din domeniu, a membrilor Guvernului și a aleșilor locali.

**Obiectivul nr. 1.**

***Consolidarea cooperării*** între autoritățile publice care au funcții de control în domeniul mediului, în domeniul vamal, organelor de drept şi cele din domeniul gestionării resurselor naturale în vederea asigurării controlul și evitarea acțiunilor ilegale cu resurse naturale sau cu substanțe care diminuează calitatea mediului.

**Obiectivul nr. 2.**

***Eficientizarea cadrului legislativ de mediu***, inclusiv şi cu ajustarea sancțiunilor proporționale pentru activitățile ilegale cu resursele naturale și/sau cu substanțe care diminuează calitatea mediului.

**Obiectivul nr. 3.**

***Asigurarea unui mecanism transparent şi coerent*** de autorizare, rapoarte, colectare și schimb de informații de mediu, şi monitorizarea calității mediului la toate nivelele de gestionare cu resurse naturale și/sau cu substanțe care diminuează calitatea acestuia.

**Obiectivul nr. 4.**

***Gestionarea mai eficientă*** a resurselor naturale pe durata întregului ciclu de viață, de la extragere, transport, prelucrare și consum pînă la eliminarea deșeurilor pentru creșterea beneficiilor economice ale populației, păstrarea unui mediu sănătos.

**III. PLANUL DE ACŢIUNI ANTICORUPȚIE PENTRU ANII 2018-2020**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***Prioritățile Planului anticorupție în domeniul protecției mediului și rezultatele scontate:***  ***Prioritatea nr. 1 - Integritatea aleșilor locali în gestionarea comunităților și în special sub aspect de protecție a mediului,*** ***conducându-se de principiile dezvoltării durabile***  ***Rezultatul nr. 1*** - Instrumente de aplicare a cadrului legislativ de mediu la nivel local elaborate şi aplicate;  ***Rezultatul nr. 2*** - Instrumente de integritate pentru aleșii locali în vederea ridicării nivelului de conduită de mediu şi gestiunea conflictelor de interese elaborate şi aplicate.  ***Rezultatul nr****.3* - Percepția şi/sau experiențele aleșilor locali privind corupția în domeniul mediului crescută.  ***Prioritatea nr. 2 - Divizarea şi separarea clară a funcțiilor între autoritățile publice ce activează în domeniul mediului***  ***Rezultatul nr. 1*** - Cadrul normativ de organizare și funcționare a instituțiilor de mediu elaborat și aprobat;  ***Rezultatul nr***. ***2*** - Procesul de eliberare a actelor permisive dotat tehnic în vederea oferirii de date deschise de mediu;  ***Rezultatul nr****.3* - Unități și instrumente de integritate pentru ridicarea nivelului de conduită de mediu şi gestiunea conflictelor de interese elaborate şi aplicate în toate structurile de mediu  ***Rezultatul nr. 4*** - Controlul de mediu asigurat cu tehnologii şi dotat cu echipamente și tehnică performantă;  ***Prioritatea nr. 3 – Consolidarea sistemului de control de mediu***  ***Rezultatul nr. 1*** - Instrumente de inspectare bazate pe analiza riscurilor, cu o metodologie solidă și proceduri pentru planificarea controlului elaborate şi aplicate;  ***Rezultatul nr. 2*** - Instrumente ce stabilesc criterii minime pentru efectuarea controlului de mediu elaborate şi aplicate;  ***Rezultatul nr. 3*** - Proces de investigare a cazurilor de fraudare a legislației de mediu susținut de instrumente corespunzătoare (*probe prelevate, investigații de laborator, martori);*  ***Rezultatul nr. 4*** - Cadrul normativ de sancționare și amendare pentru încălcarea legislației de mediu ajustat în vederea asigurării intereselor şi securității statului.  ***Prioritatea nr. 4. Transparența în procesul de gestionare a resurselor financiare destinate protecției mediului***  ***Rezultatul nr. 1*** - Proces de elaborare a strategiei de cheltuieli în domeniul protecției mediului deschis și participativ;  ***Rezultatul nr. 2*** - Cadrul normativ în domeniul administrării Fondului Ecologic Național (FEN) elaborat şi aplicat;  ***Rezultatul nr. 3*** - Sistem de monitorizare a cheltuielilor în domeniul protecției mediului (buget, FEN, FNDR, proiecte externe, investiții capitale) creat;  ***Rezultatul nr. 4*** - Cadrul de integritate pentru utilizării fondurilor publice și a surselor externe în domeniul mediului elaborat şi aplicat;  ***Rezultatul nr. 5*** - Accesul asociațiilor necomerciale integre la realizarea programelor de mediu asigurat.  ***Prioritatea nr. 5 Asigurarea accesului la informația de mediu și a participării publicului în luarea deciziilor de mediu***  ***Rezultatul nr. 1*** - Cadrul normativ în domeniul accesului la informația de mediu și participării publicului la luarea deciziilor elaborat şi aplicat;  ***Rezultatul nr. 2*** - Instrumente privind colectarea, stocarea şi diseminarea informației de mediu elaborate şi aplicate;  ***Rezultatul nr. 3*** - Tehnologii şi echipamente performante pentru colectarea, stocare şi diseminarea datelor cu caracter de mediu achiziționate *(registre, cadastre, baze de date online, tehnică și softuri);*  ***Rezultatul nr. 4*** - Campanii de informare şi conștientizare privind diminuarea corupției în domeniul mediului realizate;  ***Rezultatul nr. 5*** - Instrumente de implicare a societății civile şi de raportare a implicării îmbunătățite şi aplicate;  ***Rezultatul nr. 6*** - Proceduri de comunicare şi conlucrare cu sectorul asociativ, academic şi de afaceri în procesul de luare a deciziilor de mediu aplicate. | | | | | | | | |
| **Nr.** | **Acțiunea** | **Termenul de realizare** | **Instituția responsabilă** | **Indicator de progres** | **Sursa de verificare** | **Obiectiv corelativ** | | **Sursa de finanțare** |
| ***Prioritatea nr. 1. Integritatea aleșilor locali în gestionarea comunităților conducându-se de principiile dezvoltării durabile*** | | | | | | | | |
| ***1.*** | Elaborarea actelor de ghidare în aplicarea cadrului legislativ de mediu cu aspecte de integritate (evaluarea impactului de mediu, evaluarea strategică de mediu, managementul deșeurilor, managementul apelor, managementul pădurilor și spațiilor verzi). | Permanent,  cu verificare anuală | MADRM; AM, AAM, AMS, AGRM  (responsabilitate comună) | Numărul de acte normative (instrucțiuni, ghiduri, metodologii) elaborate | Monitorul Oficial al RM,  Pagina WEB a MADRM | Descurajare | | Mijloace bugetare; surse financiare externe disponibile |
| ***2.*** | Instruirea aleșilor locali în aspecte de integritate la aplicarea legislație de mediu la nivel local | Permanent,  cu verificare anuală | MADRM; AM;  CNA; ONG - urile de mediu  (responsabilitate concomitentă) | Instruiri pentru aleșii locali din toate raioanele realizate;  Toate solicitările de instruiri realizate | Rapoartele de instruire cu agende, liste ale participanților, rapoarte de evaluare plasate pe pagina WEB a MADRM, AM | Educație | | Mijloace bugetare; surse financiare externe disponibile |
| ***3.*** | Asigurarea consultărilor publice la nivel local a proiectelor de documente de politici de mediu de nivel local | 2019-2020 cu verificare anuală | AM; CALM;  ONG-urile de mediu  (responsabilitate concomitentă) | Toate documentele de politici locale adoptate | Pagina web al Agenție Protecția Mediului | Transparență | | Mijloace bugetare; |
| ***4.*** | Instruirea funcționarilor din domeniul mediului din cadrul APL privind modalitățile de identificare și de sensibilizare a acțiunilor cu risc de corupere la nivel local pe segmente de mediu și utilizare a resurselor naturale | 2019-2020 cu verificare anuală | AM; IPM, CNA  (responsabilitate concomitentă) | Reguli de conduită de mediu elaborate, Plan și materiale de instruire elaborate.  Cursuri de instruire desfășurate  Toți funcționarii din domeniul mediului din cadrul APL instruiți | Rapoartele de instruire cu agende, liste ale participanților, rapoarte de evaluare plasate pe pagina WEB a AM și a IPM | Educație | | Mijloace bugetare |
| ***Prioritatea nr. 2. Divizarea şi separarea clară a funcțiilor între autoritățile publice ce activează în domeniul mediului*** | | | | | | | | |
| ***5.*** | Reorganizarea și reformarea instituțiilor de mediu în vederea delimitării clare a funcțiilor de elaborare a politicilor, implementare și control a respectării legislației de mediu | Trimestrul III,2018 | MADRM, IPM, AAM, AMS, AGRM  (responsabilitate comună) | Proiecte de acte normative aprobate, inclusiv cu elemente de integritate,  AM și IPM create, 3 instituții reorganizate. | Monitorul Oficial al RM | Descurajare  Protecție | | Mijloace bugetare,  Asistență externă (Ambasada Suediei, CDS, ADA) |
| ***6.*** | Crearea unităților cu funcții de asigurare a integrității în instituțiile create/reorganizate și instruirea acestora | Trimestrul I, 2019 | MADRM; IPM, AM, AAM, AMS, AGRM, SHS, CNA  (responsabilitate concomitentă) | Unități create în toate instituțiile de mediu subordonate MADRM ;  Cel puțin 6 funcționari instruiți | Monitorul Oficial al RM  Statele de personal și fișele de post aprobate;  Certificatele de instruire | Descurajare  Protecție | | Mijloace bugetare |
| ***7.*** | Instruirea funcționarilor structurilor noi create/ reorganizate în aspecte de integritate la aplicarea legislație de mediu | 2019-2020 cu verificare anuală | CNA; MADRM; AM, IPM  (responsabilitate concomitentă) | Numărul de instruiri;  Numărul de solicitări de instruiri realizate | Raport de instruire;  Agende; listele participanților; raport de evaluare a instruirilor | Educație | | Mijloace bugetare; surse financiare externe disponibile |
| ***8.*** | Asigurarea Agenției de Mediu cu resurse umane, tehnice şi financiare suficiente pentru implementarea legislației de mediu (în special pentru procedura de eliberare a actelor permisive). | Permanent,  cu verificare anuală | MADRM,  MF  (responsabilitate comună) | Mijloacele necesare acordate de Ministerul Finanțelor și planificate în CBTM,  Bugetul necesar aprobat și executat | Rapoartele financiare anuale ale instituțiilor | Descurajare | | Mijloace bugetare |
| ***9.*** | Asigurarea Inspectoratului pentru Protecția Mediului  cu resurse umane, tehnice şi financiare suficiente pentru desfășurarea activității de control | Permanent,  cu verificare anuală | MADRM,  MF  (responsabilitate comună) | Mijloacele necesare acordate de Ministerul Finanțelor și planificate în CBTM,  Bugetul necesar aprobat și executat | Rapoartele financiare anuale ale instituțiilor | Descurajare | | Mijloace bugetare |
| ***10.*** | Instruirea reprezentanților sectorului privat cu privire la integritatea în conduita de mediu şi gestiunea conflictelor de interese | Permanent, cu verificare anuală | CNA; AM; IPM  (responsabilitate concomitentă) | Cel puţin 100 de reprezentanţi ai mediului de afaceri instruiți anual | Confirmări din partea instituţiilor responsabile (agenda, listele de participanţi, evaluarea instruirilor etc) | Educare  Etică  Transparență | | Mijloace bugetare, |
| ***11.*** | Elaborarea și desfășurarea campaniilor informaționale privind integritatea, conduita de mediu și gestiunea conflictelor de interese | 2019-2020, cu verificare anuală | MADRM;  AM; IPM, AAM, AMS, AGRM,  ONG-urile,  Mass media  (responsabilitate concomitentă) | Spoturi audio-video sau grafice, dezvoltate şi distribuite prin intermediul posturilor de TV, radio, al reţelelor de socializare | Emisia posturilor de TV şi radio, postările pe reţelele de socializare | Educare,  Transparență | | Mijloace bugetare, surse financiare externe disponibile |
| ***12.*** | Instruirea inițială şi continuă în domeniul conduitei de mediu și integrității funcționarilor și noilor angajați | Anual, trimestrul II | MADRM; AM; IPM, AAM, AMS, AGRM,  SHS  (responsabilitate concomitentă) | Cel puțin 100 specialiști instruiți anual | Confirmări din partea instituţiilor responsabile | Descurajare | | Mijloace bugetare |
| ***Prioritatea nr. 3 - Consolidarea controlului de mediu*** | | | | | | | | |
| ***13.*** | Elaborarea procedurilor de planificare a controlului bazat pe evaluarea riscurilor | Trimestrul IV, 2018 | IPM; MADRM  (responsabilitate comună) | Acte normative aprobate, care să reglementeze  criteriile de risc pentru toate domeniile de control de mediu, utilizarea acestora pentru determinarea gradului de risc, al persoanelor la planificarea controlului de mediu | Monitorul Oficial al RM | Descurajarea | | Mijloace bugetare |
| ***14.*** | Elaborarea și publicarea Planurilor anuale ale controalelor de mediu în ordinea descrescătoare a punctajului de risc identificat | Anual, Trimestrul IV | IPM | Planurile anuale înregistrate în Registrul de stat al controalelor și publicate pe pagina web a IPM | Pagina web: <https://controale.gov.md> | Descurajarea  Transparenţă | | Mijloace bugetare |
| ***15.*** | Elaborarea Regulamentului intern cu privire la efectuarea controlului în domeniul protecției mediului | Trimestrul IV, 2018 | IPM | Act normativ aprobat | Monitorul Oficial al RM,  Pagina web a IPM | Descurajarea  Transparenţă | | Mijloace bugetare |
| ***16.*** | Elaborarea instrucțiunilor pentru colectarea de probe și lucrul cu martorii în investigarea cazurilor de încălcare a legislației de mediu | Trimestrul I, 2019 | IPM; MJ  (responsabilitate comună) | Acte normative aprobate | Monitorul Oficial al RM | Descurajarea | | Mijloace bugetare |
| ***17.*** | Elaborarea metodologiilor de identificare și calculare a prejudiciului cauzat mediului în rezultatul încălcării legislației de mediu | Trimestrul IV, 2019 | IPM, AM, MADRM;  (responsabilitate comună) | Acte normative aprobate | Pagina web IPM;  Monitorul Oficial al RM | Descurajarea | | Mijloace bugetare, surse financiare externe disponibile |
| ***18.*** | Modificarea cadrului normativ în vederea asigurării intereselor şi securității statului în domeniul mediului. | Trimestrul III, 2020 | MADRM;  IPM, AM, AAM, AMS, AGRM  (responsabilitate comună) | Studiu cu privire la riscurile afectării intereselor şi securității statului în domeniul mediului;  Acte normative aprobate,  Sancțiuni proporționale acțiunilor ilegale adoptate | Monitorul Oficial al RM | Descurajarea | | Mijloace bugetare, surse financiare externe disponibile |
| ***19.*** | Crearea Consiliului de soluționare a disputelor și aprobarea Regulamentului de funcționare a acestuia | Trimestrul I, 2018 | IPM | Act normativ aprobat | Pagina web a IPS | Descurajare, Protecție | | Mijloace bugetare |
| ***20.*** | Elaborarea și desfășurarea campaniilor informaționale privind rolul inspectorului de mediu în efectuarea controlului de stat în domeniul protecției mediului | Permanent, cu verificare anuală | IPM,  ONG- urile de mediu,  Mass media  (responsabilitate concomitentă) | Spoturi audio-video sau grafice dezvoltate şi distribuite prin intermediul posturilor de TV, radio, al reţelelor de socializare.  Materiale printate și distribuite în rândurile agenților economici și APL | Emisia posturilor de TV şi radio, postările pe reţelele de socializare, materiale plasate pe pagina web a IPM | Educație,  Transparenţă | | Mijloace bugetare, surse financiare externe disponibile |
| ***21.*** | Instruirea inspectorilor de mediu privind cadrul legal și procedurile de control de mediu, inclusiv și sub aspect de integritate profesională. | Permanent, cu verificare anuală | IPM | Reguli de conduită pentru control elaborate,  Cel puţin 100 de reprezentanţi ai mediului de afaceri instruiți anual | Confirmări din partea instituţiei responsabile (agenda, listele de participanţi, evaluarea instruirilor etc) | Etică, Educație, Protecție | | Mijloace bugetare, surse financiare externe disponibile |
| ***Prioritatea nr. 4. Transparența în procesul de gestionare a resurselor financiare destinate protecției mediului*** | | | | | | | | |
| ***22.*** | Asigurarea transparenței în procesul de planificare strategică a cheltuielilor în sectorul protecției mediului | Anual,  Trimestrul II | MADRM | Grup de lucru pentru elaborarea CBTM pentru sectorul protecția mediului creat,  CBTM elaborat și publicat pe pagina web a MADRM pentru consultări publice | Document de planificare strategică publicat pe pagina web a MADRM și a MF | Transparență | | Mijloace bugetare |
| ***23.*** | Eficientizarea activității și administrării Fondului Ecologic Național | Trimestrul IV, 2018 | MADRM | Acte normative aprobate (modificări în legislație, programe de gestionare a FEN, Regulament al Consiliului de Administrare cu aspecte de integritate), | Monitorul Oficial al RM,  Pagina web a MADRC | Descurajare Transparență  Eficientizare | | Mijloace bugetare |
| ***24.*** | Organizarea Concursurilor transparente pentru selectarea proiectelor cu finanțare din FEN, asigurînd accesul organizațiilor necomerciale pentru participare la concurs | Permanent,  Cu verificare anuală | MADRM | Apeluri de proiecte publicate în mai multe surse de informare,  Concurs de selectare a echitabil și transparent | Pagina web a MADRM, alte surse mass-media. | Transparență  Eficientizare | | Mijloace bugetare |
| ***25.*** | Crearea unui sistem de monitorizare a cheltuielilor în domeniul protecției mediului (buget, FEN, FNDR, proiecte externe, investiții capitale) | Trimestrul IV, 2019 | MADRM, AM, BNS, unitățile de implementare a proiectelor  (responsabilitate comună) | Sistem de monitorizare a cheltuielilor creat, Formulare statistice actualizate,  2 Rapoarte de monitorizare elaborate anual și publicate,  Registrul proiectelor de investiții capitale publicat | Pagina web a MADRM | Descurajare  Transparență | | Mijloace bugetare |
| ***26.*** | Instruirea membrilor Consiliului de administrare al FEN, al funcționarilor care gestionează FEN și al membrilor unităților de implementare a proiectelor externe în aspecte de integritate | Anual,  Trimestrul I | MADRM,  CNA  (responsabilitate concomitentă) | Plan și materiale de instruire elaborate.  Instruiri desfășurate  Cel puțin 20 de persoane instruite anual | Confirmări din partea instituţiei responsabile (agenda, listele de participanţi, evaluarea instruirilor etc. | Educație | | Mijloace bugetare |
| ***27.*** | Elaborarea cadrului de integritate pentru proiectele de infrastructură de mediu | Trimestrul II, 2019 | MADRM | Reguli de integritate pentru proiectele de mediu elaborate și integrate în Manuale Operaționale | Monitorul Oficial al RM | Descurajare  Transparență | | Mijloace bugetare |
| ***Prioritatea nr. 5 Asigurarea accesului la informația de mediu și a participării publicului în luarea deciziilor de mediu*** | | | | | | | | |
| ***28.*** | Elaborarea metodologiilor privind colectarea, stocare şi diseminarea informației de mediu | Trimestrul IV, 2019 | AM, SHS, IPM  (responsabilitate concomitentă) | Acte normative aprobate | Monitorul Oficial al RM,  Pagina web a AM | Transparență | Mijloace bugetare, surse financiare externe disponibile | |
| ***29.*** | Asigurarea tehnico-materială a procesului continuu de colectare, stocare şi diseminare a informației de mediu | Trimestrul IV, 2020 | AM, MADRM;  MF  (responsabilitate comună) | Sistem informațional integrat de mediu creat, dotat tehnic și financiar și menținut permanent | Sistem informațional accesibil,  Registre online funcționale | Transparență | Mijloace bugetare | |
| ***30.*** | Elaborarea actului normativ privind participarea publicului în luarea deciziilor de mediu | Trimestrul IV, 2018 | MADRM | Act normativ aprobat | Monitorul Oficial al RM | Descurajare  Transparență | Mijloace bugetare | |
| ***31.*** | Elaborarea și desfășurarea campaniilor informaționale privind diminuarea riscurilor de corupție în domeniul mediului | Permanent, cu verificare anuală | MADRM;  AM, IPM, AMS, AAM, AGRM;  ONG-urile  Mass-media;  (responsabilitate concomitentă) | Spoturi audio-video sau grafice dezvoltate şi distribuite prin intermediul posturilor de TV, radio, al reţelelor de socializare.  Materiale printate și distribuite în rândurile agenților economici și APL | Emisia posturilor de TV şi radio, postările pe reţelele de socializare | Educare  Transparenţă | Mijloace bugetare, surse financiare externe disponibile | |
| ***32.*** | Îmbunătățirea procesului de colectare a datelor și raportare privind implicarea publicului în procesul de luare a deciziilor | Anual | MADRM; | Lista ONG- urilor de mediu actualizată  Rapoarte anuale publicate pe pagina web a MADRM | Pagina web a MADRM | Educație  Transparenţă | Mijloace bugetare, surse financiare externe disponibile | |
| ***33.*** | Implementarea platformei de comunicare a instituțiilor de mediu cu sectorul asociativ, sectorul academic și mediul de afaceri | Permanent, cu verificare anuală | MADRM;  AM, IPM, AMS, AAM, AGRM, SHS  (responsabilitate concomitentă) | Numărul de ședințe la care a participat sectorul asociativ, sectorul academic și mediul de afaceri | Procesele verbale ale ședințelor, Agende; listele participanților; | Transparenţă | Mijloace bugetare; surse financiare externe disponibile | |

**Abrevieri utilizate în Plan:**

AAM - Agenția „Apele Moldovei”,

AGRM - Agenția pentru Geologie și Resurse Minerale

AM - Agenția de Mediu,

AMS - Agenția „Moldsilva”

APL – Autoritățile Publice Locale

BNS – Biroul Național de Statistică

CALM – Congresul Autorităților Locale din Moldova

CNA – Centrul Național Anticorupție

CBTM – Cadrul Bugetar pe Termen Mediu

IPM – Inspectoratul pentru Protecția Mediului,

FEN – Fondul Ecologic Național

MADRM – Ministerul Agriculturii, Dezvoltării Regionale și Mediului

MF – Ministerul Finanțelor

MJ – Ministerul Justiției

SHS – Serviciul Hidrometeorologic de Stat

ONG-urile – Organizațiile Non Guvernamentale

1. Hotărârea Curții de Conturi nr. 33 din 21.05.2010 privind Raportul auditului Fondului Ecologic Național pe perioada anilor 2008-2009 și; Hotărârea Curții de Conturi nr.59 din 25.11.2013 privind Raportul auditului regularității managementului financiar pe anul 2012 în cadrul  Ministerului Mediului și Fondului Ecologic Național; [↑](#footnote-ref-1)
2. Legea finanțelor publice și responsabilității bugetar-fiscale nr. 181 din 25.07.2014, art. 8 al. (2): Resursele bugetelor componente ale bugetului public național sunt destinate finanțării tuturor cheltuielilor prevăzute în bugetele respective, fără a stabili relații între anumite tipuri de resurse și cheltuieli. [↑](#footnote-ref-2)